钦定古今图书集成/明伦汇编/官常典/第087卷 > 庐江郡王瑗
## 钦定古今图书集成/明伦汇编/官常典/第087卷 > 庐江郡王瑗

按《唐书》本传：“庐江郡王瑗，高祖从父兄子也。父济南
郡王哲，为隋柱国备身将军追王。瑗字德圭，武德时
例王，累迁山南东道行台右仆射，与河间王孝恭合

人，瑗倚之，许结婚，寄心腹。时隐太子有阴谋，厚结瑗。”
太子死，太宗令通事舍人崔敦礼召瑗，瑗惧有变，君
廓内险贼，欲以计陷瑗而取己功，即谓瑗曰：“事变未
可知，大王国懿亲受命守边，拥兵十万，而从一使者
召乎？且赵郡王前己属吏，今太子、齐王，又复尔，大王
势能自保邪？”因泣。瑗信之，曰：“以命累公。”乃囚敦礼，勒
兵，召北燕州刺史王铣与计事。兵曹参军王利涉说
瑗曰：“王今无诏擅发兵，则反矣。当须权结众心，若诸
刺史召之不至，将何以全？”瑗曰：“奈何？”对曰：“山东豪杰
尝为窦建德所用，今失职与编户夷。此其思乱，若旱
之望雨。王能发使，使悉复旧职，随在所募兵，有不从，
得辄诛之，则河北之地可呼吸而有。然后遣王铣外
连突厥，由太原南趋蒲、绛，大王整驾西入关，两军合
势，不旬月天下定矣。”瑗从之，以内外兵悉付君廓。利
涉以君廓多翻覆，请以兵属铣，瑗犹豫，君廓密知之，
驰斩铣首，徇于军曰：“李瑗与王铣反，锢敕使，擅追兵。
今铣已斩，独瑗在，无能为也。诸君从之，且族灭助我
者，富贵可得。”众曰：“愿讨贼。”乃出敦礼于狱。瑗闻之，率
左右数百被甲出。君廓呼曰：“瑗悖乱，诸君皆诖误，若
何从之，以取夷戮！”众反走，瑗骂君廓曰：“小人卖我，行
自及！”即禽瑗，缢之，传首京师，废为庶人，绝属籍。